Veertienjarige meisie as bruid aan Pensioenaris verkoop en gedwing om as vrou vir hom op te tree – Siek verby!!! | SAUK.co.za - Nuus.info
'n 62-jarige man en vrou het Donderdag in die hof verskyn op aanklagte van mensehandel.
Kapt. Anelisa Feni , woordvoerder van die Valke het gesê die twee is Maandag in Stanger in KwaZulu-Natal vasgetrek.
Volgens Feni is hulle die tweede en derde verdagtes wat vir die spesifieke saak vasgetrek word. "Die eerste verdagte (61) is in Maart 2017 vasgetrek," het Feni gesê.
Die 61-jarige man word daarvan beskuldig dat hy 'n 14-jarige meisie gedwing het om met hom te trou volgens die ukuThwala-tradisie.
Feni verduidelik dat die ouers van die meisie in November 2015 oorlede is. "Sy is toe in die sorg van haar oom, die 62-jarige man wat Donderdag in die hof verskyn het, se sorg gelaat," het Feni gesê.
Die oom het volgens Feni ingestem om die meisie aan die 61-jarige man te verkoop as sy bruid. Daar is volgens Feni glo R30 000 lobola betaal.
"Die meisie is toe na Port Elizabeth gestuur waar die man woon. Sy het saam met hom gebly van September 2016 tot April 2017," het Feni gesê.
Volgens Feni is die meisie gedwing om as vrou vir hom op te tree en ook seksueel aangerand gedurende die tydperk.
Die 61-jarige man is tans uit op borgtog van R5 000.
Die 62-jarige man en vrou sal Vrydag weer verskyn vir hul aansoek om borgtog.
« GELDHONGER BOSKNOLLE VOER 'N FINANSIËLE SKRIKBEWIND OP ONS PAAIE – IS ONS "LOCAL GOVERNMENTS" BESIG OM "TRAFFIC CONTROL" HULLE MELKKOEI TE MAAK?